`Nits de Terrassa´ al Centre Cívic Roís de Corella
08 juliol 2020

## \`Nits de Terrassa´ al Centre Cívic Roís de Corella08 juliol 2020Última actualització: 14 juliol 2025

![](../gestion/img/_AO_8881-copia.jpg)  
  

La **regidora delegada de l’àrea de Convivència, Liduvina Gil,** acompanyada de la gerent del **restaurant Paradís de Glòria, Gloria Díaz Donet**, han presentat aquest matí la programació de les **“NITS DE TERRASSA”**, una extensa programació amb monòlegs, música i cinema per als mesos de juliol i agost, des de les 22 h, al Centre Cívic Roís de Corella.

_“Dilluns vam presentar el Casal d’Estiu per a xiquets i xiquetes de 4 a 12 anys, del 13 de Juliol al 7 d’agost, una programació que ens demanaren els nostres consellers i conselleres del Consell de la Infància de Gandia. Doncs, en la mateixa línia de retornar a la normalitat dins totes les mesures de seguretat, és un plaer col·laborar amb  les activitats del Centre Cívic Roís de Corella, organitzades des de l’àrea de Convivència junt amb el restaurant Paradís de Glòria”_, ha assegurat Gil.

Per la seua banda, Díaz ha mostrat la seua satisfacció per poder col·laborar amb l’Ajuntament de Gandia en aquesta programació. “_Fa ja una any aproximadament que em  vaig fer càrrec del restaurant del Centre Cívic Roís de Corella, i volem oferir una programació lúdica per a totes les persones del barri Roís de Corella que vulguen gaudir d’aquest magnífic entorn”._ Així, els assistents podran sopar mentre hi veuen les actuacions reservant al telèfon 606 60 49 17 (Av. Esclaves, s/n). O prendre una consumició fins que s’hi òmpliga l’aforament.

Si han pres totes les mesures preventives front la Covid-19 i és obligatori l’ús de mascaretes.

**Programa**

*   Dissabte 11 de juliol, 22 h, monòleg de Carol Tomàs.
*   Dissabte 18 de juliol, 22 h, Cinema: “Spiderman: lejos de casa”. No recomanada per a menors de 7 anys.
*   Dissabte 25 de juliol, 22 h, música: “Acoustic Experience” (Elena i Raül), amb cançons de diverses èpoques.
*   Dissabte 8 d’agost, 22 h, monòleg: “Amor Tajados”, amb Mónica Zamora i Quique González.
*   Divendres 14 d’agost, 22 h, Nit de rock amb la Sede 2.0.
*   Dissabte 22 d’agost, cinema: “Astérix: el seccreto de la poción màgica”. Públic familiar.
*   Dissabte 29 d’agost, música: “Sonsera”, amb les millors versions rumberes.

L’aforament és limitat.

[Twittear](https://twitter.com/share)